Ημέρες μνήμης στην πολυπολιτισμική τάξη. Η διαχείρισή τους σε σχέση με την εκπαίδευση για την ιδιότητα του πολίτη:
Creators: name: Σωτηριάδου, Λαμπρινή Βασιλείου
Publisher: name: Aristotle University of Thessaloniki
Year: 2014
Subjects: Εκπαίδευση για την ιδιότητα του πολίτη
Διαπολιτισμική εκπαίδευση
Εθνικές επέτειοι
Iστορία
Αντιλήψεις εκπαιδευτικών
Ημέρες μνήμης
Citizenship education
Multicultural education
National days
History
Teachers perspectives
Memorial days

description: Η ερευνητική αυτή μελέτη επιχειρεί να διερευνήσει και να καταγράψει τις διδακτικές πρακτικές και αντιλήψεις των Ελλήνων/ίδων δασκάλων και νηπιαγωγών αναφορικά με την εκπαίδευση για την ιδιότητα του πολίτη σε μια πολυπολιτισμική κοινωνία. Η εκπαίδευση για την ιδιότητα του πολίτη προτείνεται εμφατικά ως μέσο διαμόρφωσης των μελλοντικών πολιτών, οπλίζοντάς τους με γνώσεις, δεξιότητες και στάσεις απαραίτητες να λειτουργήσουν αποτελεσματικά και αρμονικά σε ένα παγκοσμιοποιημένο περιβάλλον. Παράλληλα θεωρείται το ‘αντίδοτο’ στην κρίση των δημοκρατικών αξιών και των εθνικιστικών και ρατσιστικών τάσεων που εντοπίζονται ενδυναμωμένες τόσο στον ελληνικό όσο και στον ευρύτερο ευρωπαϊκό χώρο. Το σχολείο και η εκπαίδευση αποτελούσαν ανέκαθεν φορείς διαμόρφωσης πολιτικής κουλτούρας και εθνικών ταυτοτήτων, ενώ αναλυτικά προγράμματα, εθνικές επέτειοι και εκπαιδευτικοί επισημαίνονται ως κύριοι φορείς της πολιτικής κοινωνικοποίησης των παιδιών. Παράλληλα, γνωστικά αντικείμενα, όπως αυτό της Ιστορίας, προσέφεραν και προσφέρουν ιδανικό πεδίο διδακτικής διαπραγμάτευσης και ανάδειξης διαφόρων διαστάσεων του πολιτικού φαινομένου. Ακολουθώντας τα δεδομένα αυτά εστιάσαμε στη διδασκαλία της εξέγερσης του Πολυτεχνείου, μιας εθνικής επετείου με σαφή πολιτικό χαρακτήρα, στο νηπιαγωγείο και στις πρώτες δύο τάξεις του δημοτικού σχολείου. Θεωρητικές προσεγγίσεις και ερευνητικά ευρήματα ενισχύουν την άποψη ότι η εκπαίδευση για την ιδιότητα του πολίτη είναι δυνατή και κρίνεται απαραίτητη ήδη από την πρωτοβάθμια εκπαίδευση. Συνυπολογίζοντας τα προαναφερθέντα δομήσαμε την έρευνά μας που πραγματοποιήθηκε το χρονικό διάστημα Οκτωβρίου-Δεκεμβρίου 2013. Τα ερευνητικά μας αποτελέσματα συλλέχθηκαν μέσα από την ανάλυση περιεχομένου 30 ημιδομημένων συνεντεύξεων, 12 νηπιαγωγών και 18 δασκάλων, και επιβεβαίωσαν τις αρχικές μας υποθέσεις για έλλειψη ενημέρωσης των εκπαιδευτικών σχετικά με την εκπαίδευση για την ιδιότητα του πολίτη, στοιχείο που επηρεάζει και τις διδακτικές τους πρακτικές. Παράλληλα σημειώθηκε αδυναμία στη διαχείριση των δημοκρατικών αξιών με διακριτό στόχο και στην προσθήκη διαπολιτισμικών προεκτάσεων στη συγκεκριμένη διδασκαλία, ενώ κατεγράφησαν και διαφορές μεταξύ των δύο εκπαιδευτικών ειδικοτήτων.
description: This study intents to explore and record the teaching practices and perspectives of preschool, Year 1 and Year 2 teachers in regard to citizenship education in a multicultural society. Citizenship education is emphatically suggested as a means to form future citizens, by providing them with the knowledge, skills and attitudes which are necessary in order for them to function efficiently and harmonically in a globalised environment. It is also considered as the ‘antidote’ against the crisis of democratic values and the nationalistic and racist trends that emerged as increasingly empowered in both Greek and the broader European area. School and education have always been institutions of formation for politic culture and national identity, while curriculums, national celebrations and teachers have been highlighted as basic shapers of children’s political socialization. At the same time, subjects such as History have offered, and continue to do so, an ideal field for instructive debate and for the emergence of various dimensions of political phenomena. Following these facts we have focused our research on the teaching of the ‘Polytehnio’ Riot, a national memorial day with a clear political dimension, in preschool as well as Year 1 and Year 2 of elementary school. Both theoretical approaches and the ensuing research data support the idea that citizenship education is not only possible but also highly necessary in preschool and early elementary education. This research, spanning the time between October and December 2013, has been structured taking all the above in consideration. The research results were collected by using a context analysis method which was applied to 30 semi-structured interviews of 12 preschool teachers and 18 elementary teachers. These research results have confirmed the initial hypotheses that Greek teachers in these grades show a distinct lack of information pertaining to citizenship education and that this deficiency also affects their teaching practices. Additionally, a inefficiency was noted in regards of both teaching democratic values by having a clear and concrete educational aim and of providing multicultural dimensions in this specific teaching. Finally, differences were marked between preschool and elementary teachers.